ട്രേസി ഉൾമാൻ

ട്രേസി ഉൾമാൻ (ജനനം: ട്രേസ് ഉൽമാൻ; 30 ഡിസംബർ 1959) ഒരു ബ്രിട്ടീഷ്-അമേരിക്കൻ നടി, ഹാസ്യനടി, ഗായിക, രചയിതാവ്, നിർമ്മാതാവ്, സംവിധായിക എന്നീ നിലകളിൽ പ്രശസ്തയായ വനിതയാണ്. എ കിക്ക് അപ്പ് ദ എയ്റ്റീസ് (റിക് മായൽ, മിറിയം മാർഗോളീസ് എന്നിവരോടൊപ്പം), ത്രീ ഓഫ് എ കൈൻഡ് (ലെന്നി ഹെൻറി, ഡേവിഡ് കോപ്പർഫീൽഡ് എന്നിവരോടൊപ്പം) എന്നീ ബ്രിട്ടീഷ് ടെലിവിഷൻ സ്കെച്ച് കോമഡി ഷോകളിലൂടെയാണ് അവർ അഭിനയരംഗത്ത് ചുവടുറപ്പിച്ചത്. ഒരു ഹ്രസ്വകാലം സംഗീതാലാപന രംഗത്ത് പ്രവർത്തിച്ചശേഷം ഡോൺ ഫ്രെഞ്ച്, ജെന്നിഫർ സോണ്ടേഴ്‌സ് എന്നിവരോടൊപ്പം ഗേൾസ് ഓൺ ടോപ്പ് എന്ന ബ്രിട്ടീഷ് ടെലിവിഷൻ പരമ്പരയിൽ കാൻഡിസ് വാലന്റൈൻ എന്ന കഥാപാത്രമായി അവർ പ്രത്യക്ഷപ്പെട്ടു.

 ആദ്യകാലജീവിതം 
ബ്രിട്ടീഷ്, റോമ വംശജയായ ഡോറീൻ (മുമ്പ്, ക്ലീവർ; 1929–2015), റോമൻ കത്തോലിക്കാ വിശ്വാസിയും പോളണ്ടുകാരനുമായ ആന്റണി ജോൺ ഉൽമാൻ (1917–1966) എന്നിവരുടെ രണ്ട് പെൺമക്കളിൽ ഇളയവളായി ബക്കിംഗ്ഹാംഷെയറിലെ (ഇപ്പോൾ ബെർക്ക്‌ഷെയർ) സ്ലോയിൽ ട്രേസി ഉൽമാൻ ജനിച്ചു. പിതാവ് ആന്റണി പോളിഷ് സൈന്യത്തിൽ സേവനമനുഷ്ഠിക്കുകയും രണ്ടാം ലോകമഹായുദ്ധസമയത്ത് ഡൺകിർക്ക് യുദ്ധത്തിൽ പങ്കെടുക്കുകയും ചെയ്തിട്ടുണ്ട്. ഇംഗ്ലണ്ടിലേക്ക് കുടിയേറി വിവാഹം കഴിച്ച ശേഷം, അദ്ദേഹം ഒരു സോളിസിറ്റർ, ഫർണിച്ചർ വിൽപ്പനക്കാരൻ, ട്രാവൽ ഏജന്റ് എന്നീ നിലകളിൽ ജോലി ചെയ്തു. കുടിയേറ്റ പോളിഷ് സമൂഹത്തിനിടയിൽ വിവാഹങ്ങൾക്ക് ഇടനിലക്കാരനാകുകയും വിവർത്തന ജോലികൾ ചെയ്യുകയും ചെയ്തു.

അവൾക്ക് ആറ് വയസ്സുള്ളപ്പോൾ, ഹൃദയ ശസ്ത്രക്രിയയിൽ നിന്ന് സുഖം പ്രാപിച്ചുകൊണ്ടിരുന്ന അച്ഛൻ അവളുടെ കൺമുന്നിൽവച്ച് ഹൃദയാഘാതം മൂലം മരിച്ചു.. പിന്നീട് കുടുംബം തെക്കുപടിഞ്ഞാറൻ ലണ്ടനിലെ ഹാക്ക്ബ്രിഡ്ജിലേക്ക് താമസം മാറ്റി. പിതാവിന്റെ വരുമാനമില്ലാതെ അവളുടെ അമ്മ ജീവിതം മുന്നോട്ട് കൊണ്ടുപോകാൻ പാടുപെട്ടു. കുടുംബത്തെ സന്തോഷിപ്പിക്കുന്നതിനായി, ഉൽമാനും സഹോദരി പാറ്റിയും അമ്മയുടെ കിടപ്പുമുറിയിലെ ജനൽപ്പടിയിൽ രാത്രികാല നാടകങ്ങൾ സൃഷ്ടിച്ച് അവതരിപ്പിച്ചിരുന്നു. അമ്മ പുനർവിവാഹം ചെയ്തതിനുശേഷം, കുടുംബം രാജ്യമെമ്പാടും സഞ്ചരിക്കാൻ തുടങ്ങുകയും, ഉൽമാൻ നിരവധി സംസ്ഥാന സ്കൂളുകളിൽ പഠിക്കുകയും, അവിടെ അവർ സ്കൂൾ നാടകങ്ങൾ എഴുതുകയും അവതരിപ്പിക്കുകയും ചെയ്തു.

ഒരു ഹെഡ്മാസ്റ്ററുടെ ശ്രദ്ധ പിടിച്ചുപറ്റിയ അവർക്ക് ഒടുവിൽ അദ്ദേഹത്തിന്റെ ശുപാർശയോടെ ഒരു പെർഫോമിംഗ് ആർട്സ് സ്കൂളിൽ ചേരാൻ സാധിച്ചു. . പന്ത്രണ്ടാം വയസ്സിൽ അവൾ ഇറ്റാലിയ കോണ്ടി അക്കാദമിയിലേക്ക് പൂർണ്ണ സ്കോളർഷിപ്പ് നേടി. പതിനാറാം വയസ്സിൽ, സ്കാർബറോയിലെ വേനൽക്കാല സീസണിനായി അപേക്ഷിക്കുകയാണെന്ന് തെറ്റിദ്ധരിച്ച്  ഒരു നൃത്ത ഓഡിഷനിൽ പങ്കെടുത്തു. ഓഡിഷന്റെ ഫലമായി ബെർലിനിൽ ജിജി എന്ന സംഗീത നാടകത്തിന്റെ പുനരുജ്ജീവനത്തിനായി ഒരു ജർമ്മൻ ബാലെ കമ്പനിയുമായി ഒരു കരാർ ലഭിച്ചു. ഇംഗ്ലണ്ടിലേക്ക് മടങ്ങിയെത്തിയ അവർ ലണ്ടൻ, ബ്ലാക്ക്പൂൾ, ലിവർപൂൾ എന്നിവിടങ്ങളിൽ പ്രകടനം നടത്തിക്കൊണ്ടിരുന്ന സെക്കൻഡ് ജനറേഷൻ നൃത്ത സംഘത്തോടൊപ്പം ചേർന്നു.Tracking Tracey. Retrieved 1 April 2007. സംഗീത നാടകരംഗത്തേക്ക് പ്രവേശിച്ച അവർ ഗ്രീസ്, എൽവിസ് ദി മ്യൂസിക്കൽ, ദി റോക്കി ഹൊറർ ഷോ എന്നിവയുൾപ്പെടെ നിരവധി വെസ്റ്റ് എൻഡ് സംഗീത നാടകങ്ങളിൽ അഭിനയിക്കുകയും ചെയ്തു.History Of The RHPS. Retrieved 1 April 2007. 

 അവലംബം 

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:1959-ൽ ജനിച്ചവർ